section_heading: Početci
paragraph_text: Veliki utjecaj na zvuk New Ordera ostavili su posjeti New Yorku gdje su članovi sastava posjećivali klubove i pritom otkrili post-disco, elektro i hip-hop glazbu. Uskoro su i sami počeli slušati italo disco kako bi se oraspoložili, a Morrison je počeo učiti programiranje elektroničkih bubnjeva. Posljednji singl koji je producirao Hannett, Everything's Gone Green iz prosinca 1981., navijestio je promjenu u njihovom zvuku. Singl Temptation iz svibnja 1982. jasno je pokazao kako sastav kreće u smjere u synthpopa i plesne glazbe.